

Давлат тиббий суғуртаси жамғармасининг 2025 йил 11 мартдаги 18-и-сон буйруғига асосан Ихтисослаштирилган тиббиёт ташкилотлари билан ишлаш бўлими томонидан бажарилган ишлар бўйича 
ҲАФТАЛИК ҲИСОБОТ
(2025 йил 17 ноябрь-21 ноябрь учун)

1. Ўзбекистон Республикаси Президентининг 30.01.2025 йилдаги
ПФ-17-сон Фармони ижросини таъминлаш мақсадида камбағал оилалар реестирига киритилган оилаларга навбат асосида даволаниши учун йўллашнинг электрон ахборот тизимида белгиланган вазифалар юзасидан Ижтимоий ҳимоя миллий агентлигининг маъсул ходимлари, “UZINFOCOM” МЧЖнинг ходимлари, Соғлиқни сақлаш вазирлиги ҳамда Жамғарма ходимлари билан биргаликда Zoom-платформаси орқали йиғилиш бўлиб ўтди.
2. Ўзбекистон Республикаси Соғлиқни сақлаш вазирининг 2025 йил
12 сентябрдаги “Республика ихтисослаштирилган илмий-амалий ва бошқа тиббиёт марказлари фаолият самарадорлигини ўрганиш тўғрисида”ги 286-сон буйруғини ижросини таъминлаш мақсадида шу буйруқнинг 1-3-иловаларида кўрсатилган ходимлар тиббиёт марказларини ўрганиш учун юборилди.
3. Жамғарма Ички аудит хизматининг 2025 йил иш режасига асосан Жамғарма ҳисобидан ажратилган маблағларнинг мақсадли сарфланиши ҳамда бюджет қонунчилигига риоя этилиши юзасидан аудит тадбири ўтказишда Бўлим ходимлари Республика ихтисослаштирилган педиатрия илмий-амалий тиббиёт марказига жалб қилинди.
4. Ўзбекистон Республикаси Соғлиқни сақлаш вазирлигининг 2025 йил
10 ноябрдаги ва Республика ихтисослаштирилган она ва бола саломатлиги илмий-амалий тиббиёт марказининг 31.10.2025 йилдаги 01-06/1799-сон хатлари ўрганиб чиқилиб, натижаси бўйича тегишли жавоб хат тайёрланди.
5. Ўзбекистон Республикаси Президентининг 2021 йил 28 июлдаги “Соғлиқни сақлаш соҳасида ихтисослаштирилган тиббий ёрдам кўрсатиш тизимини янада такомиллаштириш чора-тадбирлари тўғрисида”ги ПҚ-5199-сон қарори ижросини таъминлаш мақсадида ҳудудий бўлинмалар ходимлари томонидан тақдим этилаган тиббиёт муассасаларида имтиёзли тоифага кирувчи даволанаётган беморлар тўғрисида хафталик маълумотлар умумлаштирилди
ва раҳбариятга киритилди.
6. Республика ихтисослаштирилган кўз микрохирургияси илмий-амалий тиббиёт маркази Хоразм филиалининг 2025 йил 15 ноябрдаги 1/49-сон ва Республика ихтисослаштирилган аллергология ва клиник иммунология илмий-амалий тиббиёт марказининг 2025 йил 10 ноябрдаги 01-08/350-сон хатлари билан тақдим этилган тиббий хизматлар ҳисоботлари кўриб чиқилди ва натижаси бўйича тегишли жавоб хати тайёрланди.  
7. Респубдика ихтисослаштирилган онкология ва радиология илмий-амалий тиббиёт марказининг 11.11.2025 йилдаги 02-03/841-сон хати ўрганиб чиқилиб, натижаси бўйича тегишли жавоб хат тайёрланди. 
8. Ўзбекистон Республикаси Президентининг 2021 йил 27 майдаги “Аҳолига гематология ва онкология хизматларини кўрсатиш тизимини янада такомиллаштириш тўғрсида”ги ПҚ-5130-сон қарори ва Давлат тиббий суғуртаси жамғармаси Кузатув кенгаши мажлисининг 2025 йил 29 сентябрдаги 106-сон баёнидаги тапшириқ ижроси бўйича онкологик касалликларга чалинган беморларни даволаш самарадорлигини ва уларга кўрсатилган тиббий хизматлар сифатини ошириш учун иммуногистохимёвий тадқиқотлар ўтказиш учун зурур бўлган реактивларни Давлат бюджети маблағлари ҳисобидан ҳудудлар кесимида тақсимланиши белгиланган. Жамғарманинг худудий бош мутахассислари иштирокида ушбу масала буйича таҳлилий маълумотлар тайёрланмоқда. 
9. Жамғарма Ижро этувчи директорнинг ўринбосари У.Кандимов раислигида Zoom-платформаси орқали Жамғарма ходимлари иштирокида бўлиб йиғилишда қатнашилди.
10. “SMS KLINIKA” МЧЖ, Самарқанд вилояти кўп тармоқли болалар тиббиёт маркази, “MAGIC HOSPITAL” МЧЖ Фарғона вилояти, “Темир йўл ижтимоий хизматлар” МЧЖ хатларида кўрсатилган ходимларни “Меdrefer” ахборот тизимига тизим администраторлари томонидан бириктирилиши ташкил этилди.
11. “Medrefer” ахборот тизими бўйича қўллаб-қувватлаш гуруҳига фойдаланувчилар томонидан келиб тушган муаммоли ҳолатлар ўрганиб чиқилди ва улар ижобий ҳал қилинди.
12. Бошқа ташкилий-амалий ишлар бажарилди.
